สโมสรฟุตบอลรอเทอรัมยูไนเต็ด

สโมสรฟุตบอลรอเทอรัมยูไนเต็ด ฉายา เดอะมิลเลอร์ เป็นสโมสรฟุตบอลอาชีพตั้งอยู่ที่เมืองรอเทอรัม ประเทศอังกฤษ ฤดูกาล 2026–27 พวกเขาจะแข่งขันในอีเอฟแอลลีกทูซึ่งเป็นลีกฟุตบอลระดับที่สี่ของประเทศ โดยตกชั้นจากลีกวันเมื่อฤดูกาล 2025–26 สโมสรก่อตั้งขึ้นเมื่อปี ค.ศ. 1925 โดยเกิดการยุบรวมกันของสโมสรฟุตบอลรอเทอรัมทาวน์ (1899) และรอเทอรัมเคาน์ตี (1870) สีประจำสโมสรยุคแรกคือสีเหลืองและดำ แต่ภายหลังได้เปลี่ยนมาใช้สีแดงและขาว สนามเหย้าของสโมสรคือนิวยอร์กสเตเดียม ความจุ 12,021 ที่นั่ง โดยก่อนหน้านี้เคยใช้สนามมิลล์มอร์เป็นสนามเหย้า รอเทอรัมเข้าร่วมฟุตบอลลีกในปี ค.ศ. 1925 และได้เล่นในดิวิชันสาม ตอนบน เป็นระยะเวลา 25 ปี ก่อนที่จะเลื่อนชั้นสู่ดิวิชันสองเป็นครั้งแรก หลังจบฤดูกาล 1950–51 รอเทอรัมเคยเข้าชิงชนะเลิศฟุตบอลลีกคัพเมื่อปี ค.ศ. 1961 และเคยชนะเลิศฟุตบอลลีกโทรฟีในปี 1996 และฟุตบอลลีกนอร์ทคัพในปี 1946 เกียรติประวัติ ลีก ดิวิชัน 3 ตอนบน / ดิวิชัน 3 / ดิวิชัน 2 / ลีกวัน (ระดับ 3) ชนะเลิศ: 1950–51, 1980–81 อันดับที่ 2 (เลื่อนชั้น): 2000–01, 2019–20, 2021–22 ชนะเลิศเพลย์ออฟ: 2014, 2018 ดิวิชัน 4 / ดิวิชัน 3 / ลีกทู (ระดับ 4) ชนะเลิศ: 1988–89 อันดับที่ 2 (เลื่อนชั้น): 1991–92, 1999–2000, 2012–13 อันดับที่ 3 (เลื่อนชั้น): 1974–75 ถ้วย ฟุตบอลลีกคัพ รองชนะเลิศ: 1960–61 ฟุตบอลลีก/อีเอฟแอลโทรฟี ชนะเลิศ: 1995–96, 2021–22 ดิวิชัน 3 นอร์ทคัพ ชนะเลิศ: 1945–46 อ้างอิง แหล่งข้อมูลอื่น เว็บไซต์ทางการ แม่แบบ:BBC Football Info